stanford-oval/wikipedia huggingface dataset:
อวกาศห้วงลึกมากของฮับเบิล

ภาพอวกาศห้วงลึกมากของฮับเบิล ประกอบด้วยกาแล็กซีที่มีอายุ ขนาด รูปร่าง และสีแตกต่างกัน
อวกาศห้วงลึกมากของฮับเบิล (อังกฤษ: Hubble Ultra Deep Field) คือ ภาพถ่ายพื้นที่เล็ก ๆ ในกลุ่มดาวเตาหลอมจากกล้องโทรทรรศน์อวกาศฮับเบิล เริ่มเก็บข้อมูลตั้งแต่วันที่ 3 กันยายน ค.ศ. 2003 จนถึงวันที่ 16 มกราคม ค.ศ. 2004 เป็นภาพถ่ายคลื่นที่ตามองเห็นของจักรวาลที่อยู่ลึกที่สุดเท่าที่เคยมีมา ภาพถ่ายนี้ประกอบด้วยกาแล็กซีประมาณ 10,000 กาแล็กซี เมื่อมองดูจากโลกแล้วภาพถ่ายนี้จะมีขนาดประมาณ 1 ใน 10 ของเส้นผ่านศูนย์กลางของดวงจันทร์ แม้ว่ากาแล็กซีส่วนใหญ่ในภาพนี้จะสามารถมองเห็นได้ด้วยกล้องโทรทรรศน์บนพื้นโลกที่มีความสามารถในการถ่ายคลื่นอินฟราเรด แต่กล้องโทรทรรศน์อวกาศฮับเบิลก็เป็นอุปกรณ์เพียงตัวเดียวที่สามารถถ่ายภาพคลื่นที่ตามองเห็นของกาแล็กซีเหล่านี้ได้ กาแล็กซีเหล่านี้อยู่ในครึ่งทรงกลมใต้ของกลุ่มดาวเตาหลอม ที่ไรต์แอสเซนชัน 3 ชั่วโมง 32 นาที 40.0 วินาที เดคลิเนชัน -27° 47' 29"   ครอบคลุมพื้นที่ 36.7 ตารางลิปดา มุมบนซ้ายของภาพชี้ไปยังทิศเหนือ (-46.4°) ของทรงกลมท้องฟ้า ดาวฤกษ์ที่อยู่ตรงกลางภาพคือ USNO-A2.0 0600-01400432 มีความส่องสว่างปรากฏ 18.95
การถ่ายภาพอวกาศห้วงลึกมากของฮับเบิลต้องใช้ปริมาณการรับแสงถึง 800 หน่วย โดยกินเวลาถึง 400 รอบการโคจรของกล้องโทรทรรศน์ฮับเบิล
ดูเพิ่ม

อวกาศห้วงลึกของฮับเบิล
อวัยวะสืบพันธุ์สตรีหย่อน

| Female Genital prolapse / Pelvic organ prolapse> บัญชีจำแนกและลิงก์ไปภายนอก |
| --- | --- |
ICD-10: N81
ICD-9: 618
DiseasesDB: 25265
MeSH: D014596
อวัยวะสืบพันธุ์สตรีหย่อน (อังกฤษ: female genital prolapse) หรือ ช่องคลอดหย่อน (อังกฤษ: vaginal prolapse) หรือ อุ้งเชิงกรานหย่อน (อังกฤษ: pelvic floor prolapse, pelvic organ prolapse) เป็นภาวะที่ทำให้มีส่วนของช่องคลอด (vagina) ยื่นออกมาจากปากช่องคลอด (vulva) ส่วนใหญ่เกิดเมื่ออุ้งเชิงกรานหย่อน จากการคลอด หรือการยกของหนักจนเนื้อเยื่ออ่อนเสื่อมลงหรือฉีกขาด อาจทำให้เกิดมีท่อปัสสาวะโป่ง กระเพาะปัสสาวะหย่อน ลำไส้ตรงหย่อน อย่างใดอย่างหนึ่งหรือหลายอย่างพร้อมๆ กันได้
อลิซสปริงส์

เมืองในนอร์เทิร์นเทร์ริทอรี (ออสเตรเลีย)
อลิซสปริงส์ (อังกฤษ: Alice Springs) เป็นเมืองใหญ่อันดับสามของดินแดนนอร์เทิร์นเทร์ริทอรี ประเทศออสเตรเลีย ตั้งอยู่เกือบกึ่งกลางประเทศออสเตรเลีย เมืองอลิซสปริงส์เกือบจะอยู่กึ่งกลางระหว่างเมืองแอดิเลดและดาร์วิน โดยอยู่ห่างจากเมืองทั้งสอง 1,532 และ 1,499 กิโลเมตร ตามลำดับ เมืองอลิซสปริงส์มีประชากร 26,534 คน ในปี 2018 คิดเป็นประมาณ 10% ของนอร์เทิร์นเทร์ริทอรี
อสมมาตรของแบริออน

อสมมาตรของแบริออน (อังกฤษ: Baryon asymmetry) เป็นปัญหาทางฟิสิกส์เกี่ยวข้อเท็จจริงที่ปรากฏในปัจจุบันถึงความไม่สมดุลระหว่างสสารแบริออนกับแอนติแบริออนในเอกภพ ไม่ว่าแบบจำลองมาตรฐานในวิชาฟิสิกส์อนุภาค หรือทฤษฎีสัมพัทธภาพทั่วไป ก็ยังไมสามารถให้คำอธิบายที่แจ่มแจ้งได้ว่าทำไมจึงเป็นเช่นนั้น ตามสมมุติฐาน เอกภพมีภาวะเป็นกลางจากประจุทุกชนิด การเกิดบิกแบงควรจะทำให้เกิดสสารและปฏิสสารขึ้นเป็นจำนวนพอๆ กัน ซึ่งจะทำให้มันเกิดการหักล้างกันและกัน กล่าวคือ โปรตอนจะหักล้างกับแอนติโปรตอน อิเล็กตรอนจะหักล้างกับแอนติอิเล็กตรอน นิวตรอนจะหักล้างกับแอนตินิวตรอน เป็นเช่นนี้ไปเรื่อยๆ กับอนุภาคมูลฐานทุกชนิด ผลก็คือเอกภพจะเต็มไปด้วยทะเลโฟตอนโดยไม่มีสสารเกิดขึ้นเลย แต่เอกภพของเราไม่ได้เป็นเช่นนั้น หลังจากบิกแบงแล้ว มีบางสิ่งบางอย่างที่ทำให้กฎเกณฑ์ทางฟิสิกส์แตกต่างไปสำหรับสสารและปฏิสสาร
มีทฤษฎีอยู่หลายทฤษฎีที่พยายามอธิบายปรากฏการณ์แบริโอเจเนซิส แต่ ณ ปัจจุบันยังไม่มีทฤษฎีที่เป็นเอกฉันท์ที่สามารถอธิบายปรากฏการณ์นี้ได้
อนุสัญญาชวานปี๋

| --- | --- |
หน้าที่หนึ่งของอนุสัญญา
วันร่าง: 20 มกราคม 1841
ที่ลงนาม: หู่เหมิน มณฑลกวางตุ้ง จักรวรรดิจีน
เงื่อนไข: ไม่รับรอง; แทนที่ด้วยสนธิสัญญานานกิง (1842)
ผู้เจรจา:   ชาลส์ เอลเลียต   ฉีช่าน 
อนุสัญญาชวานปี๋ (อังกฤษ: Convention of Chuenpi;จีน: 穿鼻草約) เป็นความตกลงอย่างไม่เป็นทางการที่ทำขึ้นโดยผู้แทนทั้งสองฝ่ายของทางการอังกฤษและจีน ซึ่งก็คือเซอร์ชาลส์ เอลเลียตทูตจากทางอังกฤษและฉีช่านผู้แทนจากราชสำนักชิง ในระหว่างสงครามฝิ่น โดยการพูดคุยได้ประสบความสำเร็จในระดับหนึ่งและมีการทำข้อตกลงความเข้าใจขึ้นใช้อย่างเป็นทางการในวันที่ 20 มกราคม 1841 อย่างไรก็ตามรัฐบาลทั้งสองชาติได้ปฏิเสธการใช้งานอนุสัญญาฉบับนี้ โดยทางอังกฤษมองว่าข้อเรียกร้องที่ทางเซอร์ชาลส์ เอลเลียตมอบให้แก่ทางจีนนั้นน้อยและโอนอ่อนมากเกินไป ในขณะที่จักรพรรดิเต้ากวงก็มองว่าการยอมรับอนุสัญญาของฉีช่านนั้นยอมให้พวกฝรั่งหัวแดงมากเกินไป สุดท้ายตัวแทนทั้งสองคนก็ถูกปลดออกและแทนที่ด้วยคณะทูตใหม่มาพูดคุยกันในเวลาต่อมา
แม้ว่าอนุสัญญาชวานปี๋จะไม่เป็นที่ยอมรับ แต่ทว่าเนื้อความภายในอนุสัญญานี้ก็เป็นรากฐานและมีบางความต้องการเขียนลงไปในสนธิสัญญานานกิงที่มีการร่างและทำข้อตกลงขึ้นในปี 1842
ภูมิหลัง

พื้นที่แสดงที่ตั้งของชวานปี๋ ฮ่องกง และพื้นที่โดยรอบ
ในปี 1839 ความขัดแย้งระหว่างอังกฤษกับจีนรุนแรงขึ้นมาในเรื่องการค้าฝิ่น สุดท้ายความขัดแย้งนั้นได้ระเบิดออกมาจนเกิดเป็นสงครามฝิ่นครั้งที่ 1 ในที่สุด ซึ่งในช่วงสงครามนั้นด้วยประสิทธิภาพและอาวุธที่เหนือกว่าของทางอังกฤษ ทำให้ทางอังกฤษสามารถบีบบังคับให้ทางจีนต้องมาพูดคุยเพื่อหาทางออกและผลประโยชน์ของอังกฤษอย่างไม่มีเงื่อนไข ในการนี้รัฐมนตรีต่างประเทศของสหราชอาณาจักร ลอร์ดพาเมอร์สตัน ได้ส่งชาลส์ เอลเลียตเข้ามาเป็นตัวแทนผู้มีอำนาจเต็มในการพูดคุยหาข้อยุติในการทำสงครามกับจีน
เอลเลียตเดินทางมายังจีนในช่วงครึ่งหลังของปี 1840 โดยได้มีการทำการพูดคุยกับฉีช่านผู้ปกครองมณฑลกวางตุ้งในเวลานั้น โดยเอลเลียตได้แสดงความต้องการของอังกฤษในการครอบครองพื้นที่ติดทะเลที่ทางอังกฤษจะสามารถชักธงอังกฤษขึ้นเหนือดินแดนนั้น และสามารบริหารกิจการภายในของพื้นที่นั้นได้เอง เหมือนที่ฝรั่งชาติอื่นทำกับมาเก๊า อย่างไรก็ตามความต้องการครั้งแรกที่มีการพูดคุยไม่สัมฤทธิ์ผล ทางอังกฤษจึงตัดสินใจใช้กำลังทหารเข้ากดดันด้วยการยึดบริเวณปากแม่น้ำกวางตุ้งเอาไว้ สุดท้ายตัวแทนของจีนอย่างฉีช่านก็ต้องยอมเจรจาและยอมรับข้อตกลงของทางเอลเลียต
ในวันที่ 11 มกราคม ฉีช่านได้ยอมรับความต้องการของทางอังกฤษ ‘ที่ต้องการดินแดนชายฝั่งทะเลทางตอนใต้ของจีน’ ต่อมาเขายื่นข้อเสนอให้แก่เอลเลียตว่าทางอังกฤษต้องการบริเวณไหนระหว่างฮ่องกงหรือเกาลูน ซึ่งทางเอลเลียตได้เขียนจดหมายตอบว่าทางอังกฤษต้องการพื้นที่เกาะฮ่องกงทั้งหมดเป็นของตัวเอง การเจรจาของทั้งสองคนในการหาข้อยุติปัญหาทางตอนใต้ของจีนนั้นนำไปสู่การเรียกร้องของทางจีนว่า จีนจะยอมปล่อยฮ่องกงไปแลกกับว่าทางอังกฤษจะต้องไม่ขยายเมืองท่าเพิ่มมากไปกว่านี้ โดยเฉพาะอย่างยิ่งต้องละทิ้งการเข้ามาตั้งเมืองท่าในแผ่นดินใหญ่
เนื้อความของอนุสัญญา

ในวันที่ 20 กุมภาพันธ์ ทั้งสองคนได้ทำข้อตกลงอนุสัญญาร่วมกัน โดยมีเนื้อความหลักของอนุสัญญาดังนี้
ทางการจีนยอมยกดินแดนเกาะฮ่องกงทั้งหมดให้แก่ทางอังกฤษในฐานะอาณานิคม (British crown) แต่ระบบการค้าและการเก็บภาษีของจีนยังคงเป็นเหมือนเดิมกับระบบที่เกาะผาโจว
ทางการจีนต้องเสียค่าปฏิกรรมสงครามให้แก่อังกฤษทันที 6 ล้านดอลล่าร์ และจ่ายอีกหนึ่งล้านดอลล่าร์ในทุกปี จนกว่าจถึงปี 1846
ทั้งสองประเทศต้องมุ่งเน้นและสร้างการติดต่อสื่อสารของตัวแทนระหว่างรัฐในฐานะประเทศที่ทัดเทียมกัน
จีนจะต้องเปิดเมืองท่ากวางโจ่วภายในระยะเวลสิบวัน หลังจากวันตรุษจีน ทั้งนี้ทางจีนยังสามารถเปิดการค้าที่วัมโปต่อไปได้ จนกว่าจะหาสถานีการค้าแห่งใหม่ได้
นอกจากนี้เนื้อหาในอนุสัญญายังขอให้ทางอังกฤษถอนกำลังทหารและการควบคุมออกจากเกาะแก่งของจีนทุกแห่งที่อังกฤษเข้ายึดครอง ไม่ว่าจะที่ชวานปี๋ โจวชาน ที่ซึ่งทางอังกฤษเข้าครอบครองไว้ตั้งแต่เดือนกรกฎาคมปี 1840
ทว่าอนุสัญญาฉบับนี้ไม่ได้รับความเห็นชอบจากทางลอร์ดพาเมอร์สตัน ด้วยว่าเนื้อความจากอนุสัญญานั้นยังอนุญาตให้ทางจีนยังสามารถเก็บภาษีจากเกาะฮ่องกงได้เหมือนเดิม
เหตุการณ์สืบเนื่อง

หลังการทำอนุสัญญาข้อตกลงร่วมกันในวันที่ 20 มกราคม หนึ่งวันให้หลังจากนั้นอังกฤษถอนตัวออกจากพื้นที่ชวานปี๋ (Chuenpi) และอพยพตัวเองลงไปตั้งหลักอยู่ที่เกาะฮ่องกง อันเป็นเกาะใหม่ใต้อาณัติของอังกฤษเป็นที่เรียบร้อยแล้ว
ไม่กี่วันให้หลังพิธีส่งมอบเกาะฮ่องกงจัดฉลองอย่างยิ่งใหญ่ ในการเลี้ยงฉลองภายในวันส่งมอบนั้น ฉีช่านในฐานะผู้สำเร็จราชการแทนประจำมณฑลกวางตุ้งได้เดินทางเข้าพบเอลเลียตด้วยตัวเอง และร่วมงานเลี้ยงฉลองด้วยกัน
เหตุการณ์สืบเนื่อง > ความขัดแย้งขยายตัว

ทว่าข้อตกลงของฉีช่านที่ทำขึ้นมาในช่วงเดือนมกราคมนั้น ไม่ได้รับความเห็นชอบจากทางจักรพรรดิเต้ากวงและราชสำนัก ซึ่งยังต้องการให้ปราบปรามกบฏและพวกฝรั่งหัวแดงด้วยความรุนแรงต่อไป ไม่นานหลังจากนั้นจักรพรรดิได้มีพระราชโองการให้ฉีช่านใช้กำลังปราบปรามพวกอังกฤษ แต่ว่าฉีช่านเพิกเฉยต่อคำสั่งให้โจมตีในตอนนี้ ทำให้ตัวของฉีช่านต้องตกอยู่ในสภาวะกดดันจากทั้งสองด้าน คือทั้งคำสั่งจากเบื้องบน และสถานการณ์เบื้องหน้าในการเจรจากับอังกฤษ
เมื่อเข้าสู่เดือนกุมภาพันธ์ เอลเลียตได้เข้ามาเจรจาอีกครั้งกับฉีช่าน ด้วยว่าท่าเรือเมืองกวางโจวนั้นไม่ได้เปิดตามที่ได้ตกลงไว้  หลังจากการเจรจาอันเคร่งเครียดกว่าครึ่งวัน ฉีช่านก็ขอเวลาอีกสิบวันแล้วจะมาให้คำตอบ
แต่ทว่าในช่วงเวลานั้นฉีช่านได้ถูกปลดออกจากตำแหน่งผู้ว่าราชการมณฑลแล้ว และทางราชสำนักได้ส่งคนชุดใหม่มาปกครองและจัดการสงครามกับทางอังกฤษ ฉีช่านเดินทางกลับปักกิ่งก่อนจะต้องรับพิจารณาโทษของตัวเองหลังจากขัดคำสั่งขององค์จักรพรรดิ และผู้แทนชุดใหม่ที่ทางราชสำนักส่งไปได้ทำให้สงครามกับอังกฤษปะทุขึ้นมาอีกระลอกหนึ่ง
เหตุการณ์สืบเนื่อง > ชะตากรรมของผู้ลงนามในสัญญา

ฉีช่านถูกพิจารณาโทษที่ปักกิ่งโดยมีการตั้งข้อหามากมาย ทั้งการให้ฮ่องกงกับพวกคนเถื่อน กบฏ และทรยศต่อชาติ หลังจากการพิจารณาคดีราชสำนักได้ตัดสินโทษประหารชีวิตให้แก่ฉีช่าน แต่สุดท้ายเขาก็ถูกจำคุกอยู่เกือบปีก็ถูกปล่อยตัวออกมา
ส่วนทางของชาลส์ เอลเลียตนั้น ต่อมาเขาก็ถูกสั่งปลดออกจากการเป็นทูตโดยลอร์ดพาร์สเมอตัน โดยมองว่าผลประโยชน์ที่ทางเอลเลียตกดดันจีนผ่านการเจรจานั้นไม่เพียงพอต่อความต้องการของอังกฤษ และฮ่องกงนั้นก็ไม่ได้ต่างอะไรไปจากเกาะอันกันดารที่ร้างจากผู้คน ก่อนจะแต่งตั้งให้พลตรีเฮนรี พอตติงเจอร์ (Henry Pottinger) แห่งกองทัพบอมเบย์ขึ้นรับตำแหน่งแทนที่เอลเลียตในเดือนพฤษภาคม
ภาพ

หน้าที่สอง
หน้าที่สาม
หน้าที่สี่ พร้อมลายมือชื่อของชาลส์ เอลเลียต
เชิงอรรถ

Bernard, William Dallas; Hall, William Hutcheon (1844). Narrative of the Voyages and Services of the Nemesis from 1840 to 1843 (2nd ed.). London: Henry Colburn.
Bingham, John Elliot (1843). Narrative of the Expedition to China, from the Commencement of the War to Its Termination in 1842 (2nd ed.). Volume 1. London: Henry Colburn.
Bingham, John Elliot (1843). Narrative of the Expedition to China from the Commencement of the War to Its Termination in 1842 (2nd ed.). Volume 2. London: Henry Colburn.
The Chinese Repository. Volume 10. Canton. 1841.
The Chinese Repository. Volume 12. Canton. 1843.
Courtauld, Caroline; Holdsworth, May; Vickers, Simon (1997). The Hong Kong Story. Oxford University Press. ISBN 0-19-590353-6.
Davis, John Francis (1852). China, During the War and Since the Peace. Volume 1. London: Longman, Brown, Green, and Longmans.
Eitel, E. J. (1895). Europe in China: The History of Hongkong from the Beginning to the Year 1882. London: Luzac & Company. p. 163.
Ellis, Louisa, ed. (1886). Memoirs and Services of the Late Lieutenant-General Sir S. B. Ellis, K.C.B., Royal Marines. London: Saunders, Otley, and Co. p. 148
Hoe, Susanna; Roebuck, Derek (1999). The Taking of Hong Kong: Charles and Clara Elliot in China Waters. Richmond, Surrey: Curzon Press. ISBN 0-7007-1145-7.
Le Pichon, Alain (2006). China Trade and Empire. Oxford University Press. ISBN 9780197263372.
Lowe, K. J. P. (1989). "Hong Kong, 26 January 1841: Hoisting the Flag Revisited". Journal of the Hong Kong Branch of the Royal Asiatic Society. Volume 29. p. 12.
Mao, Haijian (2016). The Qing Empire and the Opium War. Cambridge University Press. p. 192. ISBN 978-1-107-06987-9.
Mackenzie, Keith Stewart (1842). Narrative of the Second Campaign in China. London: Richard Bentley.
Martin, Robert Montgomery (1841). "Colonial Intelligence". The Colonial Magazine and Commercial-Maritime Journal. Volume 5. London: Fisher Son, & Co. p. 108.
Martin, Robert Montgomery (1847). China; Political, Commercial, and Social; In an Official Report to Her Majesty's Government. Volume 2. London: James Madden.
Morse, Hosea Ballou (1910). The International Relations of the Chinese Empire. Volume 1. New York: Paragon Book Gallery.
Ouchterlony, John (1844). The Chinese War. London: Saunders and Otley.
Scott, John Lee (1842). Narrative of a Recent Imprisonment in China After the Wreck of the Kite (2nd ed.). London: W. H. Dalton. pp. 5, 9.
The United Service Journal and Naval Military Magazine. Part 2. London: Henry Colburn. 1841.
Tsang, Steve (2004). A Modern History of Hong Kong. London: I.B. Tauris. p. 12. ISBN 1845114191.
Waley, Arthur (1958). The Opium War Through Chinese Eyes. London: George Allen & Unwin. ISBN 0049510126.
กองทหารอังกฤษกำลังยินดีกับการส่งมอบเกาะฮ่องกงให้เป็นของอังกฤษ
ค่ายทหารที่เป็นที่พบกันระหว่างเอลเลียตกับฉีช่าน
อลิเซีย ไรเนอร์

| อลิเซีย ไรเนอร์ |
| --- | --- |
ไรเนอร์ในเดือนพฤษภาคม ค.ศ. 2017
เกิด: [เกนส์วิลล์ ฟลอริดา]], สหรัฐ
ศิษย์เก่า: วิทยาลัยวาสซาร์
อาชีพ: นักแสดง
ปีปฏิบัติงาน: ค.ศ. 1993–ปัจจุบัน
มีชื่อเสียงจาก: นาตาลี "ฟิก" ฟิเกอรัว ในเรื่อง ออเรนจ์อิสเดอะนิวแบล็ค (ค.ศ. 2013-2019)
คู่สมรส: เดวิด อลัน บาช (สมรส 1997)
บุตร: 1 คน
อลิเซีย ไรเนอร์ (อังกฤษ: Alysia Reiner)  เป็นนักแสดงชาวอเมริกัน เธอมีชื่อเสียงจากการแสดงเป็น นาตาลี "ฟิก" ฟิเกรัว ในซีรีส์ดราม่าคอมเมดี้ของเน็ตฟลิกซ์เรื่อง ออเรนจ์อิสเดอะนิวแบล็ค (2013–2019) ซึ่งเธอได้รับรางวัลรางวัลสมาคมนักแสดงหน้าจอ สำหรับบทบาทของเธอในฐานะส่วนหนึ่งของทีมนักแสดง
ไรเนอร์แสดงและอำนวยการสร้างละครดราม่าทางการเงินเรื่อง อีควิตี ซึ่งซื้อที่ซันแดนซ์โดยโซนี่พิกเจอร์สคลาสสิค และออกฉายทั่วประเทศ ตอนนี้กำลังพัฒนาเป็นซีรีส์โทรทัศน์โดย ไตร-สตาร์ และ เอบีซี ไรเนอร์ปรากฏตัวในละครนอกบอร์ดเวย์หลายเรื่องและได้รับรางวัลโอบีอวอร์ดจากการแสดงของเธอในเรื่อง แอนโอ๊คทรี ในเรื่อง ไซด์เวยส์ เป็นภาพยนตร์คอมเมดี้-ดราม่าที่ได้รับเสียงวิจารณ์ชื่นชม ไรเนอร์รับบทเป็นคริสทีน เออร์แกเรียน ซึ่งเธอได้รับรางวัลแซก สาขานักแสดงนำจากทีมนักแสดงเป็นครั้งแรก เธอเล่นเป็นอัยการเขตเวนดี้ พาร์คส์ในซีรีส์โทรทัศน์อาชญากรรม-ละครกฎหมายของเอบีซีเรื่อง ฮาวทูเกตวิทเมอร์เดอร์ และซันนี่ในภาพยนตร์ตลกของเอฟเอ็ฏซ์เรื่อง เบทเทอร์ธิงส์
ในปี ค.ศ. 2014 เธอยังปรากฏตัวในซีซันที่ 4 ของเรือ่ง มอนสเตอร์สออฟเซ็กซ์ ทางช่องโชว์ไทม์, รับบทเป็นลิเลียน อิซิคอฟฟ์ในเรื่อง โรสวู้ด และทรินาในซีรีส์ทางทีบีเอสของไมเคิล โชวเตอร์ เรื่อง ปาร์ตี้ค้นหา
แหล่งข้อมูลอื่น

เว็บไซต์ทางการ
อลิเซีย ไรเนอร์ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  อิสราเอล  สหรัฐ  เนเธอร์แลนด์
อนุกรม

ในทางคณิตศาสตร์ อนุกรม (อังกฤษ: series) คือผลจากการบวกสมาชิกทุกตัวของลำดับไม่จำกัดเข้าด้วยกัน หากกำหนดให้ลำดับของจำนวนเป็น  \{a_{n}\}=a_{1},a_{2},a_{3},... อนุกรมของลำดับนี้ก็คือ  a_{1}+a_{2}+a_{3}+... อนุกรมสามารถเขียนแทนได้ด้วยสัญลักษณ์ของผลรวม ∑ เช่นตัวอย่างนี้เป็นอนุกรมของลำดับ  \{1/2^{n}\}
พจน์ของอนุกรมมักถูกสร้างขึ้นโดยกฎเกณฑ์เฉพาะ เช่นโดยสูตรคณิตศาสตร์ ขั้นตอนวิธี ลำดับของการวัด หรือแม้แต่การสุ่มจำนวน และเนื่องจากพจน์ในอนุกรมมีจำนวนไม่จำกัด อนุกรมจึงอาจเรียกว่าเป็น อนุกรมไม่จำกัด หรือ อนุกรมอนันต์(infinite series) อนุกรมจำเป็นต้องมีเครื่องมือจากคณิตวิเคราะห์เพื่อที่จะทำความเข้าใจและเพื่อให้สามารถจัดการปรับแต่งได้ ไม่เหมือนกับผลรวมที่มีพจน์จำกัด นอกเหนือจากการใช้งานทั่วไปในคณิตศาสตร์ อนุกรมไม่จำกัดยังถูกใช้งานอย่างกว้างขวางในสาขาวิชาเชิงปริมาณ ตัวอย่างเช่นฟิสิกส์หรือวิทยาการคอมพิวเตอร์
สมบัติพื้นฐาน

อนุกรมสามารถสร้างขึ้นได้จากเซตหลายประเภทรวมทั้งจำนวนจริง จำนวนเชิงซ้อน ฟังก์ชัน ฯลฯ นิยามต่อไปนี้จะถูกกำหนดบนจำนวนจริง แต่ก็สามารถทำให้เป็นกรณีทั่วไปได้
กำหนดให้ลำดับไม่จำกัดของจำนวนจริง  \{a_{n}\} เรานิยามให้
เราเรียก  S_{N} ว่าเป็น ผลรวมบางส่วน N พจน์ ของลำดับ  \{a_{n}\}ของ อนุกรมคือลำดับของผลรวมบางส่วนเข้าด้วยกัน  \{S_{N}\}
สมบัติพื้นฐาน > ความสับสนที่อาจเกิดขึ้น

เมื่อพูดถึงอนุกรม เราอาจหมายถึงลำดับ  \{S_{N}\} ของผลรวมบางส่วน หรือหมายถึง ผลรวมของอนุกรม อย่างใดอย่างหนึ่ง ขึ้นอยู่กับบริบท
เพื่อที่จะแยกแยะความแตกต่างของทั้งสองความหมายนี้ จึงมีการซ่อนขอบเขตบนและล่างเครื่องหมายผลรวม เช่น
หมายถึงผลรวมของอนุกรม ซึ่งอาจจะมีหรือไม่มีผลรวมจริงๆ ก็ได้
สมบัติพื้นฐาน > อนุกรมลู่เข้าและลู่ออก

อนุกรม ∑ a_{n} จะเรียกว่า ลู่เข้า (converge) เมื่อลำดับ  \{S_{N}\} ของผลรวมบางส่วนมีลิมิตที่ไม่เป็นอนันต์ แต่ถ้าลิมิตของ  S_{N} เป็นอนันต์หรือไม่มีลิมิต อนุกรมนั้นจะเรียกว่า ลู่ออก (diverge) และเมื่อผลรวมบางส่วนมีลิมิต เราเรียกลิมิตนั้นว่าเป็น ผลรวมของอนุกรม
วิธีที่ง่ายที่สุดที่จะทำให้อนุกรมไม่จำกัดเป็นอนุกรมลู่เข้า นั่นคือ  a_{n} ทุกพจน์มีค่าเป็นศูนย์ ซึ่งสังเกตได้จากผลรวมบางส่วนของอนุกรม ส่วนการลู่เข้าของอนุกรมที่พจน์ต่างๆ ไม่เป็นศูนย์ เป็นสาระสำคัญของการศึกษาอนุกรม ลองพิจารณาตัวอย่างนี้
อนุกรมนี้อาจ มองว่า เป็นอนุกรมลู่เข้าบนเส้นจำนวนจริง เราอาจจินตนาการถึงเส้นตรงยาว 2 หน่วย และมีขีดกำกับแบ่งครึ่งไว้ที่ความยาว 1 หน่วย, ½ หน่วย, ¼ หน่วย ฯลฯ ซึ่งเราจะมีที่ว่างเสมอสำหรับขีดกำกับครั้งถัดไป เพราะว่าความยาวของเส้นที่เหลือจะยังคงมีอยู่เหมือนกับขีดกำกับก่อนหน้า เช่น เมื่อกำกับขีดไว้ที่ ½ หน่วย ก็ยังคงเหลือที่ว่างอีก ½ หน่วยที่ยังไม่มีขีด ดังนั้นเราจึงสามารถขีดกำกับที่ ¼ หน่วยลงไปได้อีก เช่นนี้เรื่อยไป คำอธิบายข้างต้นมิได้เป็นข้อพิสูจน์ว่าผลรวมดังกล่าว เท่ากับ 2 (ถึงแม้ว่าจะเป็นเช่นนั้น) แต่เป็นการพิสูจน์ว่าผลรวมนั้นมีค่า มากที่สุด คือ 2 หรือกล่าวอีกทางหนึ่งคือ อนุกรมนี้มีขอบเขตบนที่ 2
นักคณิตศาสตร์ได้นำวิธีเดียวกันนี้ไปใช้อธิบายสิ่งอื่นๆ เป็นแนวความคิดแบบอนุกรม เช่นเมื่อเราพูดถึงทศนิยมซ้ำจำนวนนี้
เหมือนว่าเรากำลังพูดถึงอนุกรม  0.1+0.01+0.001+... แต่เมื่ออนุกรมเหล่านี้ลู่เข้าบนจำนวนจริงเสมอ การอธิบายอนุกรมก็เหมือนกับการอธิบายค่าที่แท้จริงของจำนวนนั้น (ดูเพิ่มที่ 0.999...)
สมบัติพื้นฐาน > ตัวอย่างอนุกรม

อนุกรมเรขาคณิต เป็นอนุกรมที่พจน์ต่างๆ ถูกสร้างขึ้นโดยการคูณพจน์ก่อนหน้าด้วยค่าคงตัวค่าหนึ่ง นั่นคือมาจากลำดับเรขาคณิต ตัวอย่างเช่น
และโดยทั่วไป อนุกรมเรขาคณิต
จะเป็นอนุกรมลู่เข้าก็ต่อเมื่อ  |z|<1
อนุกรมฮาร์มอนิก คืออนุกรมดังนี้
อนุกรมฮาร์มอนิกเป็นอนุกรมลู่ออก
อนุกรมสลับเครื่องหมาย เป็นอนุกรมที่พจน์ต่างๆ มีเครื่องหมายบวกลบสลับกัน ตัวอย่างเช่น
สำหรับอนุกรมนี้
จะเป็นอนุกรมลู่เข้าเมื่อ r > 1 และเป็นอนุกรมลู่ออกเมื่อ r ≤ 1 ในฐานะฟังก์ชันของ r ผลรวมของอนุกรมนี้คือฟังก์ชันซีตาของรีมันน์
สำหรับอนุกรมเทเลสโคปนี้
จะเป็นอนุกรมลู่เข้า ถ้าลำดับ  b_{n} ลู่เข้าไปยังขอบเขต L ค่าหนึ่ง เมื่อ n มีค่าเข้าใกล้อนันต์ และค่าของอนุกรมนี้จะเท่ากับ  b_{1}-L
สมบัติอื่น ๆ

อนุกรมมิได้ถูกแบ่งเพียงว่าจะลู่เข้าหรือลู่ออก อนุกรมยังสามารถแบ่งออกไปได้โดยขึ้นอยู่กับสมบัติของพจน์  a_{n} (ลู่เข้าสัมบูรณ์หรือลู่เข้าตามเงื่อนไข) ประเภทของการลู่เข้าของอนุกรม (ลู่เข้ารายจุดหรือลู่เข้าสม่ำเสมอ) ประเภทของพจน์  a_{n} (ไม่ว่าจะเป็นจำนวนจริง ลำดับเรขาคณิต ฟังก์ชันตรีโกณมิติ) และอื่นๆ อีกมากมาย
สมบัติอื่น ๆ > พจน์ที่ไม่เป็นลบ

เมื่อ  a_{n} เป็นจำนวนจริงที่ไม่เป็นลบสำหรับทุกค่าของ n ดังนั้นลำดับ  S_{N} ของผลรวมบางส่วนจึงมีค่าที่ไม่ลดลง อนุกรม ∑ a_{n} ซึ่งพจน์ไม่เป็นลบจะลู่เข้าก็ต่อเมื่อลำดับ  S_{N} ของผลรวมบางส่วนถูกจำกัดขอบเขต
ตัวอย่างเช่น กำหนดให้
เป็นอนุกรมลู่เข้า เนื่องจากอสมการ
และผลรวมเทเลสโคปทำให้สามารถสรุปได้ว่า ผลรวมบางส่วนถูกจำกัดขอบเขตไว้ที่ 2
สมบัติอื่น ๆ > การลู่เข้าสัมบูรณ์

บทความหลัก: การลู่เข้าสัมบูรณ์
กำหนดให้อนุกรมหนึ่ง
จะเรียกว่าลู่เข้าสัมบูรณ์ ถ้าหากอนุกรมของค่าสัมบูรณ์
ลู่เข้าค่าใดค่าหนึ่งด้วย ซึ่งเป็นค่าเดียวกันกับอนุกรมแรก
สมบัติอื่น ๆ > การลู่เข้าตามเงื่อนไข

อนุกรมจะเรียกว่าลู่เข้าตามเงื่อนไข (หรือกึ่งลู่เข้า) ถ้าอนุกรมนั้นลู่เข้า แต่ไม่ได้ลู่เข้าสัมบูรณ์ ตัวอย่างที่เห็นได้ชัดคืออนุกรมสลับเครื่องหมาย เช่น
เป็นอนุกรมลู่เข้า (และมีผลรวมเท่ากับ ln 2) แต่อนุกรมของค่าสัมบูรณ์กลายเป็นอนุกรมฮาร์มอนิกซึ่งลู่ออก ทฤษฎีบทอนุกรมของรีมันน์กล่าวไว้ว่า อนุกรมลู่เข้าตามเงื่อนไข สามารถจัดเรียงให้กลายเป็นอนุกรมลู่ออก และยิ่งไปกว่านั้น ถ้า  a_{n} เป็นจำนวนจริง และ S ก็เป็นจำนวนจริง เราสามารถจัดเรียงใหม่เพื่อให้อนุกรมนั้นลู่เข้าและมีผลรวมเท่ากับ S
การทดสอบของอาเบล (Abel's test) เป็นเครื่องมือสำคัญสำหรับอนุกรมลู่เข้าตามเงื่อนไข ถ้าหากอนุกรมนั้นอยู่ในรูปแบบ
เมื่อผลรวมบางส่วน  B_{N}=b_{0}+...+b_{N} ถูกจำกัดขอบเขต,  \lambda _{n} เป็นตัวจำกัดความแปรผัน และ  \lambda _{n}B_{n} มีลิมิต
แล้วอนุกรม ∑ a_{n} จะลู่เข้า สิ่งนี้เป็นจริงในการลู่เข้ารายจุดของอนุกรมตรีโกณมิติ อาทิ
โดยที่  0<x<2\pi  วิธีการของอาเบลประกอบด้วยการเขียน  b_{n+1}=B_{n+1}-B_{n} และกระทำการแปลงอย่างหนึ่งซึ่งคล้ายกับการหาปริพันธ์เป็นส่วน (เรียกว่าผลรวมเป็นส่วน) ซึ่งทำให้อนุกรม ∑ a_{n} เปลี่ยนเป็นอนุกรมลู่เข้าสัมบูรณ์ได้ดังนี้
ดูเพิ่ม

อนุกรมเลขคณิต
อนุกรมเรขาคณิต
ปัญหาบาเซิล
อนุกรมกรันดี
เกาะปริ่มน้ำ

เกาะเฮรอน , ออสเตรเลีย
เกาะปริ่มน้ำ เป็นเกาะเล็กที่มีทรายกองบนพื้นผิวของแนวปะการังสูงเหนือระดับน้ำทะเลเล็กน้อย สามารถเกิดขึ้นในบริเวณที่มีอากาศร้อนทั้งในมหาสมุทรแปซิฟิก, มหาสมุทรอินเดีย, มหาสมุทรแอตแลนติก (รวมทั้งในทะเลแคริบเบียนและแนวปะการังเกรตแบร์ริเออร์รีฟและเบลีซแบร์ริเออร์รีฟ)
การก่อตัวและส่วนประกอบ

เกาะปริ่มน้ำเกิดขึ้นเมื่อกระแสน้ำมหาสมุทรนำพาตะกอนมาสะสมบริเวณแนวปะการังจากนั้นตะกอนก็จะค่อย ๆ สะสมและก่อตัวขึ้นบนผิวหน้าของแนวปะการัง บางครั้งตะกอนเหล่านี้ก็จะเกิดขึ้นบริเวณที่มีลมพัดพานำตะกอนมาสะสม
ส่วนมากตะกอนบนเกาะจะเป็นตะกอนชนิดเดียวกัน ซึ่งอาจเป็นซากปะการัง หรือซากกระดูกสัตว์ที่มาจากรอบ ๆ เกาะ หากเกาะนี้ส่วนมาประกอบด้วยทรายจะเรียกว่าคีย์แต่หากเกาะนั้นส่วนมากประกอบด้วยกรวดจะเรียกว่าโมตู (motu)
ตะกอนจะประกอบด้วยแคลเซียมคาร์บอเนต (CaCO3) ส่วนใหญ่อยู่ในรูปอะราโกไนต์ แคลไซต์ และแมกนีเซียมแคลไซต์ ซึ่งมาจากกะละปังหา สาหร่ายใบมะกรูด ปะการัง สัตว์จำพวกมอลลัสกา ฟอรามินิเฟอรา และยังมีตะกอนซิลิเกตจากซากฟองน้ำและอื่น ๆ และเมื่อเวลาผ่านไปดินและพืชผักจะค่อย ๆ เกิดขึ้นบนผิวเกาะ รวมถึงจะค่อย ๆ มีปุ๋ยขี้นกสะสมตัวขึ้น
ทรายของเกาะปริ่มน้ำเมื่อส่องจากกล้องจุลทรรศน์
ออกซิเจน-18

| ทั่วไป |
| --- | --- |
สัญลักษณ์: 18O
ชื่อ: ออกซิเจน-18, 18O, O-18
โปรตอน (Z): 8
นิวตรอน (N): 10
ข้อมูลนิวไคลด์
ปริมาณในธรรมชาติ: 0.2%
สปิน: 0
ออกซิเจน-18 (อังกฤษ: Oxygen-18) เป็นไอโซโทปธรรมชาติที่เสถียรของออกซิเจน ไอโซโทปนี้มีในสารประกอบออกซิเจนส่วนใหญ่ เช่น น้ำ ไอโซโทปนี้ได้จากการสลายตัวของฟลูออรีน-18 ในเวลา 1 วัน
| 0 | 1 | 2 |
| --- | --- | --- |
| เบากว่า:   ออกซิเจน-17 | ออกซิเจน-18 เป็นส่วนหนึ่งของ   ไอโซโทปของออกซิเจน | หนักกว่า:   ออกซิเจน-19 |
| ผลผลิตจากการสลายของ:   ไนโตรเจน-18, ไนโตรเจน-19, ฟลูออรีน-18 | ห่วงโซ่การสลาย   ของออกซิเจน-18 | สลายตัวไปเป็น:   เสถียรแล้ว |
อลัน เทย์เลอร์

| อลัน เทย์เลอร์ |
| --- | --- |
เทย์เลอร์ ในปี 2013
เกิด: ค.ศ. 1965 (อายุ 58–59 ปี) สหรัฐ
ศิษย์เก่า: มหาวิทยาลัยนิวยอร์ก
อาชีพ: ผู้กำกับโทรทัศน์และภาพยนตร์
ปีปฏิบัติงาน: 1988–ปัจจุบัน
บุตร: 3
อลัน เทย์เลอร์ (อังกฤษ: Alan Taylor) เกิดในปี ค.ศ. 1965 เป็นผู้กำกับโทรทัศน์และภาพยนตร์ชาวอเมริกัน เขาเป็นที่รู้จักสำหรับงานของเขาในรายการทีวีเช่น อสุรกายดงดิบ, เดอะเวสต์วิง, ซิกส์ ฟีต อันเดอร์, เซ็กซ์ แอนด์ เดอะ ซิตี้, เดอะ โซปราโน่ส์, มหาศึกชิงบัลลังก์, โคตรเจ้าพ่อเหนือทรชน, เดดวูด และ แมดเมน: ตัวตนคนโฆษณา เขายังกำกับภาพยนตร์เรื่อง พาลูค่าวิลล์, ธอร์: เทพเจ้าสายฟ้าโลกาทมิฬ และ ฅนเหล็ก: มหาวิบัติจักรกลยึดโลก ในปี 2007 เทย์เลอร์ได้รับรางวัล ไพรม์ไทม์เอ็มมี่อวอร์ด สาขาผู้กำกับซีรีส์ดราม่ายอดเยี่ยม เรื่อง เดอะ โซปราโน่ส์ ตอน "เคนเนดี้และไฮดี้" ในปี 2008 และ 2018 เขาได้รับการเสนอชื่อเข้าชิงในประเภทเดียวกันคือเรื่อง แมดเมน: ตัวตนคนโฆษณา ตอน "ควันเข้าตา" และ มหาศึกชิงบัลลังก์ ตอน "เกินกว่าเดอะวอลล์"
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | หมายเหตุ |
| --- | --- | --- | --- | --- |
| 1988 | แดท เบิร์นนิง เควสชั่น | ใช่ | ใช่ | ภาพยนตร์สั้น |
| 1995 | พาลูค่าวิลล์ | ใช่ | ไม่ |  |
| 2001 | ดิ เอ็มเพอเรอร์ นิว โคลส | ใช่ | ใช่ |  |
| 2003 | คิล เดอะ พัวร์ | ใช่ | ไม่ |  |
| 2013 | ธอร์: เทพเจ้าสายฟ้าโลกาทมิฬ | ใช่ | ไม่ |  |
| 2015 | ฅนเหล็ก: มหาวิบัติจักรกลยึดโลก | ใช่ | ไม่ |  |
| 2021 | เดอะ เมนี่ เซนต์ส ออฟ นิวเวิลด์ | ใช่ | ไม่ |  |
ผลงาน > โทรทัศน์

| ปี | เรื่อง | ผู้กำกับ | ผู้อำนวยการสร้าง ฝ่ายบริหาร | หมายเหตุ |
| --- | --- | --- | --- | --- |
| 1993–1999 | ฮอมมิไซด์: ไลฟ์ ออน เดอะ สตรีท | ใช่ | ไม่ | 7 ตอน |
| 1997–1998 | ออนซ์: เดนคน คุกเดือด | ใช่ | ไม่ | 2 ตอน |
| 1998 | ทรินิตี้ | ใช่ | ไม่ | 1 ตอน |
| 1999–2003 | เซ็กซ์ แอนด์ เดอะ ซิตี้ | ใช่ | ไม่ | ฉายในเอชบีโอโก / ตอน: "หมาเก่าใหม่", "เพื่อนปล้ำ", "เปลี่ยนชุด", "กดกริ่ง", "จากกันด้วยโพสอิท" และ "เงื่อนไข" |
| 1999 | นาว แอนด์ อะเกน | ใช่ | ไม่ | 1 ตอน |
| 1999–2007 | เดอะ โซปราโน่ส์ | ใช่ | ไม่ | ฉายในเอชบีโอโก / ตอน: "ผู้ติดตามโซปราโน", "แข็งแรงและเงียบ", "แร็ทแพ็ค", "ส่วนที่สดที่สุด", "นั่งรถ", "ไคชา", "สเตจ 5", "เคนเนดี้และไฮดี้" และ "ดาวหางสีฟ้า" |
| 1999 | เดอะเวสต์วิง | ใช่ | ไม่ | 2 ตอน |
| 2002 | ซิกซ์ ฟีต อันเดอร์ | ใช่ | ไม่ | ฉายในเอชบีโอโก / ตอน: "เป็นช่วงเวลาที่วิเศษสุดของปี" |
| 2004 | คีน เอ็ดดี้ | ใช่ | ไม่ | 1 ตอน |
| 2004–2005 | เดดวูด | ใช่ | ไม่ | 2 ตอน |
| 2005 | นรกลวง สวรรค์อำมหิต | ใช่ | ไม่ | ฉายในเอชบีโอโก / ตอน: "ดามัสกัส รัฐเนแบรสก้า" |
| 2005 | อสุรกายดงดิบ | ใช่ | ไม่ | ตอน: "ทุกคนเกลียดฮิวโก้" |
| 2005 | โรม | ใช่ | ไม่ | ฉายในเอชบีโอโก / 2 ตอน |
| 2006 | บิ๊กเลิฟ | ใช่ | ไม่ | ฉายในเอชบีโอโก / ตอน: "ความสัมพันธ์" |
| 2007–2008 | แมดเมน: ตัวตนคนโฆษณา | ใช่ | ไม่ | ฉายในเน็ตฟลิกซ์ / ตอน: "ควันเข้าตา", "ห้องน้ำหญิง", "นิกซันกับเคนเนดี้" และ "ราชันย์แห่งขุนเขา" |
| 2009–2010 | ยอดสืบจ้างได้ไม่จำกัด | ใช่ | ที่ปรึกษา | ฉายในเอชบีโอโก / กำกับ 4 ตอน |
| 2010 | โคตรเจ้าพ่อเหนือทรชน | ใช่ | ใช่ | ฉายในเอชบีโอโก / กำกับตอน: "ค่ำคืนในบอลลีแกรน" |
| 2011–2017 | มหาศึกชิงบัลลังก์ | ใช่ | ร่วม | ฉายในเอชบีโอโก / กำกับตอน: "เบเลอร์", "ไฟและเลือด", "ความจดจำทางเหนือ", "เดอะไนท์แลนด์ส", "เจ้าชายแห่งวินเทอร์เฟล", "วาลาร์มอร์กูลิส" และ "เกินกว่าเดอะวอลล์" |
| 2018 | ฝันติดไฟ | ใช่ | ไม่ | ฉายในไพรม์วิดีโอ / ตอน: "ผู้โดยสาร" |
| 2022 | อินเตอร์วิว วิธ เดอะ แวมไพร์ | ใช่ | ใช่ | กำกับ 2 ตอน |
| 2023 | เดอะ เคราเด็ด รูม | ใช่ | ไม่ | ฉายในแอปเปิลทีวี+ / ตอน: "ที่นี่มีคน" |
| 2023 | ซามูไรตาฟ้า | ใช่ | ไม่ | ฉายในเน็ตฟลิกซ์ / ตอน: "ไม่มีสิ่งใดหัก" |
| 2024 | ตระกูลแห่งมังกร | ใช่ | ใช่ | ฉายในเอชบีโอโก / กำกับ 2 ตอน |